Економски факултет - Скопје

Како е-фактурирањето може да придонесе кон унапредување на перформансите на владиниот и бизнис сектор
2024-09-30 12:30 - 13:30 (Europe/Skopje) | Центар
Придружете ни се на информативен вебинар на тема „Како е-фактурирањето може да придонесе кон унапредување на перформансите на владиниот и бизнис сектор“ на 30.09.2024 со почеток од 12:30 часот. Дознајте како дигиталните решенија за фактурирање ги оптимизираат операциите, ја зголемуваат транспарентноста, ги намалуваат грешките и ја зголемуваат ефикасноста во јавниот и приватниот сектор. Нашите експерти ќе дискутираат за тоа што е е-фактурирање, што е потребно да се прифати е-факутирање во јавниот и приватниот сектор, кои се бариерите и олеснувачките фактори за прифаќање, кои се предностите за јавниот и приватниот сектор од евентуалната имплементација на е-фактурирање, кои се евентуални предизвици од прифаќањето на е-фактурирањето, кои се придобивките од е-фактурирањето, ќе споделат примери од практиката и ќе објаснат како тоа поттикнува намалување на сива економија, економски раст и иновации. Не ја пропуштајте оваа можност да бидете во тек со дигиталната трансформација. Регистрирајте се сега!

Организатор: Катедра за менаџмент
Говорници на темата:
Благица Кузмановска, Даути Комерц АД Скопје
Иван Ѓуровски, OTB.services
Датум: 30.09.2024 од 12:30
Линк за регистрација

Дигитална Трансформација - Како технологијата ги менува бизнисите и ги подготвува за иднината!
2024-09-27 12:00 - 13:00 | Центар
🔊 Придружете ни се на 27 септември во 12:00 часот на Економски Факултет – Скопје (Амфитеатар 2), каде тројца експерти од индустријата ќе зборуваат за важноста на дигиталната трансформација и како таа влијае врз модерните бизниси.

👥 Нашите панелисти:
– Филомена Пљаковска Аспровска – Генерален директор на CASYS
– Гоце Митевски – Генерален директор на BRIDGERS
– Елена Панова – Директор за маркетинг и дигитална трансформација во А1 Македонија

Подгответе ги вашите прашања и бидете дел од оваа инспиративна дискусија која ќе ви помогне да ги разберете новите трендови и можности што ги носи дигитализацијата.
⏳ Не пропуштајте го ова уникатно искуство!

#DigitalTransformation #PanelDiscussion #ECCF

14th International Summer School on AI in Business and Economy!
2024-09-24 08:30 - 2024-09-27 16:00 | Економски факултет – Скопје, бул. Гоце Делчев бр.9В, Скопје, Центар, 1000, North Macedonia
Join Us for the “AI in Action: Students & Companies Co-Creating the Future” 🌟
14th International Summer School on AI in Business and Economy!
organized by
The Faculty of Economics-Skopje at Ss Cyril and Methodius University in Skopje

Are you a third or fourth-year student, or a master/PhD-level student passionate about Artificial Intelligence and its real-world applications? Here’s an exciting opportunity for you!

📅 When? 24-27 of September 2024
📍 Where? Faculty of Economics-Skopje, Ss Cyril and Methodius University in Skopje

What to Expect:

Expert lectures: Learn from professors across various fields about the cutting-edge applications of AI.
Real-world challenges: Tackle actual business problems provided by SMEs in North Macedonia.
Hands-on experience: Collaborate with professors and business practitioners to develop AI solutions, gaining practical experience and deep insights.

Why Join?

Practical learning: Apply AI techniques to real-world problems and see the tangible impact of your work.
Networking: Connect with industry professionals and like-minded peers.
Future-ready skills: Equip yourself with the knowledge and skills to drive innovation in businesses.

Don’t miss this chance to enhance your AI expertise and make a significant impact in the business world!

🔗 Apply now and be a part of shaping the future!

For more details and application, visit summerschool.eccf.ukim.edu.mk

Информативна трибина за ЕРАЗМУС+ мобилност на студенти
2024-09-19 11:30 - 12:30 | Центар
На 19.09.2024 година со почеток во 11.30 часот Економскиот факултет-Скопје , УКИМ организира ОНЛАЈН ИНФОРМАТИВНА СЕСИЈА за Еразмус+ СТУДЕНТСКАТА МОБИЛНОСТ.
Линк до онлајн настанот:
Google Meet joining info
Video call link: https://meet.google.com/ycm-emqs-zex

Со почит,
Економски факултет – Скопје

Четвртата олимпијада по сметководство - Повеќе од знаење !
2024-08-18 00:00 | The Congress Centre, Ohrid, Republic of North Macedonia, Ohrid, North Macedonia
Почитувани студенти,

Ве покануваме да се пријавите за учество на Четвртата олимпијада по сметководство – Повеќе од знаење.
Рок за пријавување: 18.08.2024 год.
Линк за пријавување: https://forms.gle/ApvXrDUKLREVBndBA
За подетални информации може да се обратите на следниот маил: accolympiad@eccf.ukim.edu.mk

Со почит,
Економски факултет – Скопје

Запознајте се со иницијативата „Моќни економисти: Иднина во светот на податоците и вештачката интелигенција“.
2024-07-18 00:00 - 2024-07-22 00:00 | Центар
📌Семос Едукација поддржана од Американскиот народ преку Агенцијата на САД за меѓународен развој (USAID), во рамки на Youth Actively Create Opportunities, имплементирана од Унапредување на економиите за посилни заедници, во партнерство со Youth Educational Forum (МОФ) и Центарот за претприемачи и развој на менаџери CEED Hub Skopje ја спроведува иницијативата „Моќни економисти: Иднина во светот на податоците и вештачката интелигенција“.

📌Целта на иницијативата е:

✅Да ги зајакне капацитетите и вештините на учениците од СЕПУГС Васил Антевски Дрен за анализа и обработка на податоци. Преку обуката за Power BI, учениците ќе научат како да обработуваат и визуелизираат податоци, што ќе им помогне во нивните идни студии и професии.
✅За студентите на Економски Факултет – Скопје при УКИМ, да ги подобрат нивните аналитички вештини и да им овозможат практични алатки за анализа на податоци, што ќе помогне во нивниот академски и професионален развој.
✅Сите заедно да ги воведеме во основите на користење на Вештачката интелигенција при обработка и анализа на податоци.

💁‍♀️Пријавете се сега и направете го првиот чекор кон успешна и перспективна иднина!
Партнери во реализација на проектот се СЕПУГС Васил Антевски Дрен и Економски Факултет при УКИМ.

💻За потребите за анимирање на целните групи и запознавање со предвидените активности, цели но и придобивки ќе бидат организирани два настани и тоа:

✅Вебинар за запознавање со основите на анализа на податоци, PBI и AI кој ќе се одржи на 18.07.2024 во 14:00 часот.
✅Работилница за практична примена на стекнатите знаења и вештини која ќе се одржи на 22.07.2024 во 15:00 часот.

Пријавувањето е отворено до 17.07.2024 година до 16:00 часот.
👨‍🏫Предавањата се на македонски јазик. За да учествувате на настаните, пополнете ја формата👉https://bit.ly/4cyLWqb

📌Со следење на овие настани се стекнувате со право да учествувате на бесплатните обуки кои би се организирале во текот на следниот период, за што ќе бидете информирани дополнително.
📞Доколку Ви се потребни дополнителни информации за активностите, Ве молиме контактирајте нè на телефоните 075 345 258 Борјанчо или 075 343 369 – Александра

*Времетраењето на вебинарот и работилницата е по 1 час.

Свечена промоција на магистрирани студенти – втор циклус студии
2024-05-21 13:00 | Центар
Почитувани,

Со задоволство ве информираме дека на 21.05.2024 година, вторник, ќе се одржи свечена промоција на доделување дипломи на магистрираните студенти на втор циклус студии.
Промоцијата ќе се одржи на 21.05.2024 година, со почеток во 13.00 часот, во Амфитеатар 1 на Економскиот факултет – Скопје.

Ве очекуваме!
Економски факултет – Скопје

Свечена промоција на дипломирани студенти - прв циклус студии
2024-05-20 11:00 | Економски факултет – Скопје, бул. Гоце Делчев бр.9В, Скопје, Центар, 1000, North Macedonia
Почитувани,
Со задоволство ве информираме дека на 20.05.2024 година, понеделник, ќе се одржи свечена промоција на доделување дипломи на студенти на прв циклус студии, кои дипломирале во академската 2022/2023 година.
Промоцијата ќе се одржи на 20.05.2024 година, со почеток во 11.00 часот, во аулата на Економскиот факултет – Скопје.

Ве очекуваме!
Економски факултет – Скопје

Инвестициските фондови како можност за вложување и кариерен развој
2024-05-13 11:00 - 13:00 | Центар
Почитувани,
Ни претставува особена чест и задоволство да Ве поканиме да присуствувате на работилницата, во организација на Катедрата за Финансии на Економскиот факултет – Скопје, на тема „ИНВЕСТИЦИСКИТЕ ФОНДОВИ КАКО МОЖНОСТ ЗА ВЛОЖУВАЊЕ И КАРИЕРЕН РАЗВОЈ“.

Агенда на настанот:
Обраќање на Раководителот на Катедрата за Финансии – проф. д-р Ѓорѓи Гоцков
Воведно обраќање за инвестициските фондови – проф. д-р Владимир Филиповски

Говорници:
Горан Марковски, главен извршен директор на КБ Публикум инвест АД Скопје
Лазе Камчев, главен извршен директор на Генерали Инвестментс АД Скопје
Петар Андреевски, главен извршен директор на ВФП Фонд Менаџмент АД Скопје

Настанот ќе се одржи на 13 мај 2024 година (понеделник) со почеток во 11 часот, во Амфитеатар 2.

Со почит,
Економски факултет – Скопје

КОНКУРС за избор на најдобар есеј на тема: „Влијанието на вештачката интелигенција и современите технологии врз образовните трендови“
2024-04-20 | Економски факултет – Скопје, бул. Гоце Делчев бр.9В, Скопје, Центар, 1000, North Macedonia
По повод Денот на Европа
Центарот за податоци и информации на Европската Унија (ЕУи) и Факултетското студентско собрание на Економски факултет – Скопје објавуваат

К О Н К У Р С
за избор на најдобар есеј на тема:
„Влијанието на вештачката интелигенција и современите технологии врз образовните трендови“

Право на учество на Конкурсот имаат студентите на прв и втор циклус на студии на Економски факултет – Скопје со тоа што еден студент има право да напише едно индивидуално дело есеј без право на ко-авторство.

Содржина на есејот:
Есејот треба да ги содржи следните елементи:

Насловна страница
Вовед
Главен дел
Заклучок
Прилози (доколку има)
Литература

Есејот треба да биде оригинално дело на авторот и да применува стил на референцирање според Харвард (во самиот текст) и АРА стил на користена литература.

Форма на есејот:

Должина: од 4 до 5 страници (до најмногу 3.000 зборови) без насловната страна и прилозите
Маргини: 2,54 cm горе, долу, лево и десно
Фонт и големина на текст: Times New Roman, наслови 14 pt и болдирани, а текстот 12 pt
Проред: единечен (singe line spacing)
Порамнување: порамнето од двете страни (justified)

Рок и начин на доставување:
Есејот треба да се достави во електронска верзија (Word или PDF) од 10.4.2024 година до 20.4.2024 година на следната адреса за електронска пошта bojan.kitanovikj@eccf.ukim.edu.mk по што ќе добиете повратна информација дека есејот е примен за оценување.
За дополнителни информации обратете се до Раководителот на ЕУи центарот, проф. д-р Виолета Цветкоска на адресата за електронска пошта vcvetkoska@eccf.ukim.edu.mk.

Начин на оценување и награди:
Есеите анонимно и кодирани ќе бидат евалуирани од страна на стручна тричлена комисија составена од професори на Економски факултет – Скопје.
Наградата за есејот кој ќе го освои првото место ќе се состои во доделување ваучер за бесплатно учество на летна школа организирана од Економски факултет – Скопје. Наградите за второ односно трето место ќе бидат објавени дополнително.

Улогата на жената во економската трансформација на општеството
2024-03-27 11:00 - 13:00 | Економски факултет – Скопје, бул. Гоце Делчев бр.9В, Скопје, Центар, 1000, North Macedonia
Почитувани,
Ни претставува особена чест и задоволство да Ве поканиме да присуствувате на работилницата, организирана од страна на Катедрата по Економија, на тема „Улогата на жената во економската трансформација на општеството“.

Агендата на настанот е следна:
Поздравен говор и отворање на настанот – Проф. д-р Предраг Трпески, Декан на Економскиот факултет – Скопје
Обраќање на Раководителот на Катедрата за Економија – Проф. д-р Даниела Бојаџиева
Проф. д-р Билјана Ташевска – „Улогата на жената на пазарот на труд низ призмата на времето“

Говорници на работилницата:
Проф. д-р Биљана Ангелова – Ректор на Универзитетот „Св. Кирил и Методиј“ во Скопје
д-р Анита Ангеловска Бежоска – Гувернер на Народна банка на РСМ
д-р Владанка Трајковска – Претседател на Организација на работодавачи на Македонија

Настанот ќе се одржи на 27 март 2024 година со почеток во 11 часот, во Амфитеатар 2.

Со почит,
Економски факултет – Скопје

Креативна работилница - катедра Маркетинг
2024-03-20 09:00 | Економски факултет – Скопје, бул. Гоце Делчев бр.9В, Скопје, Центар, 1000, North Macedonia
Почитувани колеги,
Со големо задоволство најавуваме дека оваа година Катедрата Маркетинг организира работилница за студентите, која ќе се реализира на 20 март 2024 година (среда) со почеток во 9:00 часот.
Преку тимска работа, студентите ќе имаат можност да работат на конкретна задача и да изготват идејни решенија за реална компанија: Пивара Скопје АД (лидер на пазарот за производство на безалкохолни пијалаци и пиво кој бележи постојан раст и одржлив развој).
Работилницата ќе се одржи во читалната на Економски факултет-Скопје.
Сите заинтересирани студенти од департманот маркетинг потребно е да го пријават учеството (вклучително и групата која треба да брои 4 студенти) најдоцна до петок 15.03.2024 на емаил irena.bogoevska.gavrilova@eccf.ukim.edu.mk
Збогатете го своето знаење, учете од најдобрите!
Ве очекуваме.
Со почит,
Економски факултет – Скопје, УКИМ

Отворен информативен ден за втор циклус студии
2024-02-12 09:00 - 16:00 | Центар
Почитувани,
На 12 февруари 2024 година (понеделник) ќе се одржи ОТВОРЕН ИНФОРМАТИВЕН ДЕН за промоција на студиумите на 2 циклус студии, согласно следниот распоред:
1. СТАТИСТИЧКИ МЕТОДИ ЗА БИЗНИС И ЕКОНОМИЈА со почеток во 09.30 часот.
2. СМЕТКОВОДСТВО И РЕВИЗИЈА со почеток во 10.00 часот.
3. МАРКЕТИНГ со почеток во 10.30 часот.
4. МБА МЕНАЏМЕНТ со почеток во 11.00 часот.
5. MBA in STRATEGIC HUMAN RESOURCE MANAGEMENT со почеток во 11.30 часот.
6. УПРАВУВАЊЕ ВО ЈАВЕН СЕКТОР со почеток во 12.00 часот.
7. КОРПОРАТИВЕН ФИНАНСИСКИ МЕНАЏМЕНТ со почеток во 12.30 часот.
8. ЕКОНОМСКИ РАЗВОЈ И МЕЃУНАРОДНИ ФИНАНСИИ со почеток во 13.00 часот.
9. МОНЕТАРНА ЕКОНОМИЈА, ФИНАНСИИ И БАНКАРСТВО со почеток во 13.30 часот.
10. МЕНАЏМЕНТ ВО ОСИГУРУВАЊЕ со почеток во 14.00 часот.
11. Е-БИЗНИС МЕНАЏМЕНТ со почеток во 14.30 часот.
12. ЕВРОПСКИ ЕКОНОМСКИ СТУДИИ со почеток во 15.00 часот.
Настанот ќе биде онлајн на следниот линк: https://meet.google.com/itm-uvhn-atq
Информативните сесии по студиуми е предвидено да ги водат Раководителите и Секретарите на студиумите.
ПОВЕЛЕТЕ-ВЕ ОЧЕКУВАМЕ!
Ваш,
Економски факултет-Скопје

Одбележување на доделувањето на нобеловата награда за економија за 2023 година
2023-12-05 11:00 | Центар
На 5 декември 2023 година, со почеток во 11.00 часот, во Амфитеатар 2, ќе се одбележи доделувањето на Нобеловата награда за економија за 2023 година, настан кој традиционално се одржува на Економскиот факултет – Скопје, при Универзитетот „Св. Кирил и Методиј” во Скопје.

Следејќи ја повеќегодишната традиција, Катедрата за Економија и оваа година го организира настанот посветен на доделувањето на Нобеловата награда од областа на економските науки за 2023 година на американската економистка Клаудија Голдин

Покана за одбележување на доделувањето на нобеловата награда за економија за 2023 година

Агендата на настанот е следната:
Поздравен говор – Проф. д-р Даниела Бојаџиева, Раководител на Катедрата за Економија
За значењето на Нобеловата награда за економија и за придонесот на нобеловецот Клаудија Голдин ќе говорат:

Проф. д-р Предраг Трпески, Декан на Економски факултет – Скопје
Академик Таки Фити
Проф. д-р Билјана Ташевска

Со почит,
Економски факултет – Скопје

Симулација со SIMUL8
2023-12-04 13:30 | Центар
Со голема чест ве покануваме на онлајн предавање за симулација со Simul8 кое ќе го одржи врвниот професор д-р Мехди Толу од Универзитетот во Сари, кој е визитинг професор по предметот Операциони истражувања за академската 2023/2024 година на Економски факултет – Скопје, при Универзитетот „Св. Кирил и Методиј“ во Скопје.

СТУДЕНТСКИ НАТПРЕВАР – UNIJA CHALLENGE 2023
2023-10-12 - 2023-12-01 | Центар
Студентски натпревар кој не сакате да го пропуштите
Студентскиот регионален натпревар што оваа година го организира Unija Smart Accounting ќе им даде можност на сите студенти да ги искажат своите иновативни идеи во:

Сметководство
Консалтинг
Информатички технологии

Доколку сте студент кој има знаење од наведените области, а сакате да ги споделите вашите досега невидени идеи со нас, тогаш студентскиот натпревар (Unija Challenge) е вистинското место за вас!
Што всушност е Union Challenge?
Unija Challenge е студентски регионален натпревар за најдобри проектни задачи во споменатите области. Задачите и темите од овие области претставуваат интересен предизвик во кој учениците можат да го тестираат своето постоечко знаење, да го надградат и да стекнат нови искуства.
Зошто се организира студентскиот натпревар?
Има повеќе причини зошто организираме студентски регионален натпревар. Некои од овие причини се:

Потребата од нови креативни решенија кои ги поместуваат границите во споменатите полиња;
Обезбедување нови можности за студентите каде што можат да освојат вредни награди, но и да добијат значајни препораки;
Можност за соработка во иднина и сл.

Тимовите на Unija Smart Accounting секогаш стојат зад фактот дека вашиот неконвенционален и неоптоварен поглед на сметководството, консалтинг или информатичката технологија може да донесе иновативни и свежи решенија кои можат да бидат совршен прв чекор за нови откритија.
Нашето мото „Take the Challenge“ ги поканува младите да ги поместат своите граници на креативност. Сето ова е со цел да се откријат нови начини на решавање задачи, одговори на дадени теми, но исто така е показател дека „Thinking outside the box “ всушност е многу ценето.
Ваквиот студентски натпревар е секако добредојдена референца, но и добра основа за успешен почеток на кариера во нашата компанија.

Повик за учество на обука: Станете шампиони за социјално претприемништво
2023-09-26 - 2023-09-28 | Скопје
Сакаш да го промениш светот? Имаш идеја која може да реши важен општествен проблем? Можеш да работиш со свои врсници на развој на нов производ или услуга кои решаваат проблеми поврзани со сиромаштијата, невработеноста, нееднаквоста, образованието, здравиот начин на живот, урбаното живеење или руралните можности за развој, спорт, наука, рекреација, животна средина, општествена благосостојба и многу други? Сакаш да се запознаеш со врсници и докажани експерти од кои можеш да научиш нови работи? Оваа обука е за тебе!
Јунус центарот за социјални бизниси при Економски факултет-Скопје и Центарот за претприемачи и развој на менаџери (CEED Hub) Скопје во рамки на Активноста на УСАИД за млади кои активно создаваат можности организираат обука за унапредување на вештини и знаења за социјално претприемништво.
Кога: 26-28 септември, 2023 година
Каде: Скопје

Што добиваш?

Нови знаења и вештини од областа на социјалното претприемништво и развој на социјални бизнис идеи
Признание за учесници со највисоко рангирани идеи за социјален бизнис
Сертификат за учество
Менторска поддршка од домашни и меѓународни експерти во полето на социјалното претприемништво
Можности за вмрежување и размена на искуства со колеги учесници и искусни гости говорници
Запознавање и соработка со мрежа на млади ентузијасти за социјално претприемништво и претприемачи
Откривање потенцијални можности за понатамошна поддршка на реални проекти

Што вклучува обуката?

Напредна програма која ќе ги опфати следните теми: разбирање на социјалното претприемништво и неговите принципи и карактеристики, препознавање социјални проблеми, целни групи и можни решенија, употреба на техниката „дизајнерско размислување“ (Design Thinking) и алатката бизнис модел канвас (Business Model Canvas), развој на идеи, презентирање на идеи (pitching)
Практично искуство: вежби и симулации за развој на бизнис идеи за решавање општествени проблеми
Мотивациски предавања: Запознај и разговарај со социјални претприемач/ки

Програмата предвидува практично искуство под менторство на домашни и меѓународни експерти, а е дизајнирана со цел да ги унапредиш своите вештини и знаења за социјално претприемништво.

Кој може да учествува на обуката?
Во потрага сме по млади ентузијасти, носители на позитивни промени, пркосници на „статус квото“, обликувачи на подобар свет, визионери и лидери.
На обуката може да учествуваш доколку имаш помеѓу 17 и 27 години, си во Скопје на 26, 27 и 28 септември и можеш да посветиш помеѓу 6 и 8 часа дневно за твојот личен и професионален развој, сакаш да направиш промена во светот, да започнеш свое социјално претпријатие или да се запознаеш со концептот на социјалното претприемништво.
Може да се пријавиш сам/а или во тим од најмалку 3 до 5 членови. За потребите на обуката, сите учесници ќе бидат во тимови, па доколку се пријавите како тим, ќе можеш да соработуваш со пријатели кои ги познаваш и заедно ќе може да научите повеќе за развој на ваша социјална бизнис идеја. А доколку се пријавиш сам/а, не се грижи – ќе бидеш распределен/а во тим и ќе можеш да запознаеш нови врсници и да ја градиш својата мрежа на пријатели и потенцијални идни соработници.
Може да се приклучите на оваа обука без никакви трошоци.

Што после обуката?
По завршување на обуката ќе имаш можност да добиеш пост-програмска поддршка од менторите и обучувачите во вид на континуирано насочување и размена на едукативни ресурси и материјали:

Поддршка во следната фаза на формулирање и имплементирање стратегии каде експертите ќе ги насочуваат учесниците преку практични чекори за реализација на бизнис моделите
Континуирано менторство од страна на домашни и меѓународни експерти, добивање нови знаења од нив и проширување на мрежата на контакти
Запознавање со начините за финансирање социјални бизнис идеи, при што ќе можеш да научиш за изворите на финансирање, стратегиите за инвестирање и како да обезбедиш потребен капитал за развој на социјално претпријатие.
Можност за учество на глобалниот настан за климатски промени „Климатон 2023“ кој ќе се одржи во Скопје на 27 и 28 октомври, 2023 г.

Како да се пријавиш?
Пријавувањето за обуката е во тек, а местата се ограничени. Пријави се веднаш и обезбеди место со пополнување на формуларот за учество на обука на овој линк. Крајниот рок за пријавување е 20 септември 2023 година.
За дополнителни информации контактирајте нè на мејл адресата bojan.kitanovikj@eccf.ukim.edu.mk или на телефонскиот број 070874722.
Биди дел од промената што сакаш да ја видиш во општеството.

Обуката се организира со поддршка од Активноста на УСАИД за млади кои активно создаваат можности, имплементирана од Унапредување на економиите за посилни заедници, во партнерство со Младински образовен форум (МОФ) и Центар за претприемачи и развој на менаџери (CEED Hub) Скопје.
Мислењата изразени на оваа веб страница им припаѓаат на авторите/„Јунус центар за социјални бизниси“ и не ги изразуваат ставовите на УСАИД или на Владата на Соединетите Американски Држави (САД).

Трета олимпијада по сметководство - „Повеќе од знаење“
2023-09-18 - 2023-09-21 | The Congress Centre, Ohrid, Republic of North Macedonia, Ohrid, North Macedonia
Почитувани студенти, со задоволство ве информираме дека Катедрата по Сметководство и ревизија објавува повик за пријавување за учество на Трета олимпијада по сметководство – „Повеќе од знаење“. Настанот ќе се одржи во периодот од 18-21 септември 2023 г. во Конгресниот центар на УКИМ во Охрид. Истиот ќе биде од натпреварувачки, рекреативен и забавен карактер. Меѓу другото, свои презентации и обуки ќе имаат и дел од реномирани, меѓународни ревизорски и сметководствени фирми, со можности за конекција на студентите со истите.
Сите заинтересирани студенти потребно е да се пријават на линк-от подолу, најдоцна до 15.07.2023 год.
https://forms.gle/nzELzHdbPqiuhPQj7

Со почит,
Економски факултет – Скопје

ИНФОРМАТИВНА СЕСИЈА за Еразмус+ СТУДЕНТСКАТА МОБИЛНОСТ
2023-09-06 10:00 - 11:00 | Центар
ВАЖНО: На 06.09.2023 година (среда) од 10.00-11.00 часот, Економскиот факултет-Скопје , УКИМ ќе организира ИНФОРМАТИВНА СЕСИЈА за Еразмус+ СТУДЕНТСКАТА МОБИЛНОСТ (online на следниот линк https://meet.google.com/nok-gmbs-edh )

УНИВЕРЗИТЕТОТ „СВ. КИРИЛ И МЕТОДИЈ” ВО СКОПЈЕ објавува КОНКУРС ВО РАМКИ НА ПРОГРАМАТА ЕРАЗМУС+
АКЦИЈА 1: ИНДИВИДУАЛНА МОБИЛНОСТ ЗА СТУДЕНТИ за академската 2023/2024 година

Во рамки на програмата ЕРАЗМУС+ K103 на Европската комисија, Универзитетот „Св. Кирил и Методиј” распишува конкурс за доделување стипендии за студенти за студиски престој на високообразовните институции во ЕУ.
Право на пријавување имаат само редовни студенти со завршена прва година на студии.
Времетраење на мобилноста за студенти: еден семестaр (летен семестар).
Мобилноста се остварува во рамки на потпишани Еразмус+ договори меѓу УКИМ и ЕУ универзитетите. (Види листа на Еразмус+ договори)

Потребни документи за мобилност на студенти:

Сите документи за аплицирање се достапни на интернет-страната на Универзитетот Меѓународна соработка- ERASMUS+ или интернет-страната на факултетот:

пополнет формулар за пријавување (Student Application Form);
договор за студирање (Learning Agreement) во кој се утврдува програмата за студирање, потпишана и одобрена од страна на студентот, матичниот факултет/Еразмус+ координаторот и факултетот во странство (минимум 20 ЕКТС- максимум 30ЕКТС);
уверение за положени испити на македонски јазик;
уверение/диплома за познавање на англиски јазик или јазикот на кој се изведува наставата на ЕУ универзитетот издадена од признат центар/школа за странски јазици;
уверение за редовен студент- запишан семестар/година (на македонски јазик);
кратка биографија (Europass model).

Висината на стипендијата за студентите изнесува 550-600 ЕУР месечно, согласно земјата во која се престојува (Види листа на интернет-страната на Универзитетот).
Патните трошоци и здравственото осигурување ги покриваат лично студентите.
Селекцијата/рангирањето на кандидатите ја прави факултетот согласно со утврдените критериуми: академскиот успех, познавање на англиски јазик или јазикот на кој се изведува наставата, мотивација.
При одлучувањето, предност ќе имаат кандидатите кои аплицираат за првпат и досега не користеле Еразмус+ стипендија.
Кандидатите лично ја поднесуваат апликацијата во три примерока до Центарот за кариера при Економскиот факултет -Скопје кој функционира и како Канцеларија за меѓународна соработка на факултетот и е во тесна соработка со Еразмус+ координаторот на факултетот, најдоцна до 5 октомври 2023.
(Еден примерок за досието на студентот во Центарот за кариера, еден примерок задржува студентот и еден примерок се доставува до Ректоратот на УКИМ)
Еразмус+ координатор за Економски факултет-Скопје
проф. д-р Елена Наумовска (Еразмус координатор)
e-mail: elena.naumovska@eccf.ukim.edu.mk
+389 (0)2 3286-896
Контакт лице за секакви информации поврзани со повикот, на Економскиот факултет – Скопје е:
Канцеларија за меѓународна соработка – контакт информации :
м-р Маријана Цветковска (Советник за меѓународна соработка)
е-mail: marijanasekulovska@eccf.ukim.edu.mk
тел.02/3286-835
Работно време: понеделник-петок 8.00-16.00 часот

РАЗМЕНА НА СТУДЕНТИ- НАЈЧЕСТО ПОСТАВУВАНИ ПРАШАЊА
ПРОЦЕДУРИ ЗА МОБИЛНОСТ НА СТУДЕНТИ И НАСТАВЕН КАДАР

Краен рок за поднесување на рангираните апликации од страна на факултетите до Ректоратот е 12 октомври 2022.

УНИВЕРЗИТЕТ „СВ. КИРИЛ И МЕТОДИЈ” ВО СКОПЈЕ

Станете сајбер лидер: паметен, безбеден и квалификуван!
2023-06-25 - 2023-06-30 | The Congress Centre, Ohrid, Republic of North Macedonia, Ohrid, North Macedonia
Почитувани студенти,

со задоволство ве информираме дека Економскиот факултет – Скопје објавува повик за пријавување за учество на 13-та меѓународна летна школа што ќе се одржи под мотото „Станете сајбер лидер: паметен, безбеден и квалификуван“. Интердисциплинарната летна школа за сајбер безбедност ќе се одржи во периодот од 25-30 јуни 2023 г. во Конгресниот центар на УКИМ во Охрид. Истата вклучува работилници, експертски презентации и најнови техники кои ќе ви овозможат да напредувате во дигиталниот свет.

Сите заинтересирани студенти потребно е да се пријават на следниот ЛИНК.

Со почит,
Економски факултет – Скопје

EU4M - Legal training for municipalities #1 (a) Contract Law and (b) Administrative Procedure Law
2023-05-25 09:30 - 15:00 | Центар
Date/time: Thursday 25th May 2023 09:30 – 15:00 Location: Faculty of Economics, Ss. Cyril and Methodius University in Skopje
Primary target group: Municipal staff involved in EU (co-)funded projects and/or public procurement of services, supplies, or works.
Limited number of seats for in-person participation: 30
The training will be IN-PERSON and on ZOOM.
Trainers (Legal Team of the TA EU4M): Prof. Neda Zdraveva Aneta, Ivanova Stojanoska
Language: Macedonian
The training is organized and funded by the “EU for Municipalities” programme in cooperatioon with the European Integration Training Centre (EITC) at the Faculty of Economics.
Link for registration: Webinar Registration – Zoom

20 години Е-Бизнис
2023-05-18 17:00 | Центар
Оваа година ја прославуваме 20 годишнината од почетокот на департманот Е-бизнис. Се горедееме со тоа што сме дел од еволуцијата на електронската трговија и иновациите на ова поле.
Во чест на нашата 20-годишнина, организираме специјален настан за да го прославиме нашиот успех и да го споделиме со нашите алумни и колеги. Настанот ќе ги спои сите 20 генерации.

➡ SAVE THE DATE – 18.05.2023

Менаџмент заснован на континуирано подобрување, во функција на одржливо управување со промените
2023-05-16 10:00 | Центар
Вебинар во организација на катедрата за Менаџмент:
Lean and Resilent management in Function of Sustainable Change Management
https://meet.google.com/pox-ooku-ejm
16.05.2023 (Вторник)
10:00 Часот

Како до поголема вработливост во услови на дигитализација на економијата
2023-05-10 12:00 - 14:00 | Центар
Со големо задоволство најавуваме дека Катедрата по Економија, на 10 мај 2023 година (среда) организира работилница на тема „Како до поголема вработливост во услови на дигитализација на економијата“.

На работилницата ќе се разговара за прашања поврзани со актуелните предизвици на пазарот на труд во земјата, очекувани ефекти од дигитализацијата врз побарувачката за труд и појавата на нови работни места, кои нови вештини ги побаруваат фирмите од вработените и сл..

Работилницата ќе се одржи во Амфитеатар 2, со почеток во 12:00 часот.

Сите заинтересирани се добредојдени да го проследат настанот!

Ве очекуваме.

Отворен ден на УКИМ
2023-04-27 10:00 - 12:00 | Центар
Драги матуранти, наши идни студенти!

ОТВОРЕН ДЕН на Универзитетот ,,Св. Кирил и Методиј” во Скопје, на 27 април 2023 во два термина, во 10:00 часот и во 12:00 часот, со физичко присуство на секој од факултетите!
Ќе бидат презентирани студиските програми на факултетите, активностите на студентите, центрите за кариера.
Запознајте ги одблиску професорите и студентите, прашајте сè што ве интересира за студиските програми, можностите за стипендирање, слушнете ги искуствата на студентите, нивните активности и вклученост во научноистражувачките проекти, дознајте за можностите за меѓународна размена, за студентскиот живот, за практикантството, за кариерните можности.
Прошетајте низ факултетите на УКИМ, запознајте се со нивните физички капацитети, предавални, лаборатории…
Студирајте на Универзитетот со најдолга традиција во нашата земја!
Учете од најдобрите, студирајте на Универзитетот ,,Св.Кирил и Методиј” во Скопје!

Се гледаме на 27 април.

Презентација за Европас и Еврогајденс
2023-04-26 11:00 - 12:00 | Центар
Презентација за Европас и Еврогајденс од Националната агенција за европски образовни програми и мобилност на 26.4.2022 година (среда) од 11-12 часот во предавална СМЕБЕ.

AI Now - overview of state of AI, generative AI, issues, economy and EU regulatory framework
2023-04-19 11:00 - 12:30 | Центар
“AI Now – overview of state of AI, generative AI, issues, economy and EU regulatory framework” кое ќе го одржи д-р Благој Делипетрев, Scientific Project Officer при Joint Research Centre (JRC) во рамки на Европската Комисија, организиран од Центарот за податоци и информации за Европската Унија (ЕУи) на Економски факултет – Скопје при Универзитетот „Св. Кирил и Методиј“ во Скопје и ќе се одржи онлајн на 19.4.2023 година во периодот од 11 до 12:30.

ИНФЛАЦИЈАТА „НОВ“ ГЛОБАЛЕН ПРЕДИЗВИК ЗА ЦЕНТРАЛНИТЕ БАНКИ – КОЈ Е ОДГОВОРОТ?
2023-03-31 12:00 | Центар
Почитувани,
Имаме огромно задоволство да ве поканиме на вебинарот во организација на Катедрата за финансии на тема: ИНФЛАЦИЈАТА „НОВ“ ГЛОБАЛЕН ПРЕДИЗВИК ЗА ЦЕНТРАЛНИТЕ БАНКИ – КОЈ Е ОДГОВОРОТ?
Датум и време: 31.03.2023 (петок) со почеток од 12:00 часот
Линк за вебинарот: https://meet.google.com/eym-vonm-tvd
Сите заинтересирани се добредојдени да го проследат настанот!
Ве очекуваме.

Со почит,
Економски факултет – Скопје, УКИМ

Едукација и отворена дебата по повод Глобалната недела на парите
2023-03-20 11:00 | Центар
🔔Едукација и отворена дебата во организација на Економскиот факултет-Скопје и МАПАС заедно со пензиските друштва, а поддржана од Универзитетското и Факултетското студентско собрание. Настан по повод Глобалната недела на парите (20-26 март).
🗣 Планирајте си ги парите, засадете ја иднината
📅🕚20 март (понеделник), почеток: 11 часот
🎯Амфитеатар 1, Економски факултет-Скопје

Работилница „The power of neuromarketing“
2023-03-07 11:00 | Центар
Почитувани колеги,
Со големо задоволство најавуваме дека оваа година Катедрата Маркетинг организира работилница, со физичко присуство, која ќе се реализира на 7 март 2023 година (вторник) со почеток во 11:00 часот, на тема: The power of neuromarketing.
На настанот, ќе се објасни како со примена на невромаркетингот односно со употреба на напредна биометриска технологија во маркетинг-истражувањето може да се разбере на кој начин потрошувачите ги перцепираат и реагираат на маркетинг-стимулите. Преку примери од македонската практика во невромаркетингот ќе се презентираат добиените резултати и заклучоци во функција на дефинирање ефективни маркетинг-стратегии кои ќе го подобрат целокупното искуство на потрошувачите и ќе резултираат во остварување на целите на брендот.
Работилницата ќе се одржи во Амфитеатар 2.
Сите заинтересирани се добредојдени да го проследат настанот!
Ве очекуваме.
Со почит,
Економски факултет – Скопје, УКИМ
